**Carta de l’equip de govern a les persones majors de 65 anys**

Benvolguts veïns i veïnes.

Abans que res, deixeu que aprofiti l’avinentesa per a presentar-me. Sóc Javier Romero Aznar i, el passat dia 13 de març, vaig tenir l’honor de prendre possessió del càrrec d’alcalde de Cabra del Camp. Malauradament, dies després, es va declarar l’estat d’alarma que, a dia d’avui, encara està vigent.

Aquesta situació, ens ha canviat tota la forma de viure, de treballar i de relacionar-nos, etc., motiu pel qual, hem hagut de suspendre tots els acte públics, com la nostra Festa Major petita. Segur que per a tots els veïns i veïnes del poble és una festa especial, sobretot, per a la gent gran, ja que el dinar que oferim s’ha convertit en un dels actes principals. Aquest any no podrà ser, però ens hagués agradat molt saludar-vos personalment.

Tot i això, l’equip de govern volem que aquesta festa estigui present en tots vosaltres i, per això, hem decidit fer entrega dels rams de flors corresponents. A més, juntament amb els serveis socials, hem pres la decisió i, atesa la situació de confinament total, de fer arribar un lot de productes alimentaris a totes les persones majors de 75 anys, moltes, vulnerables i amb dificultats a l’hora de poder-se desplaçar per anar a fer la compra. El repartiment dels lots es farà a partir del dilluns, 4 de maig, adoptant les corresponents mesures higièniques exigides per la Covid-19.

Finalment, esperem que puguem superar aquesta situació ben aviat i que ens puguem reunir tots per a celebrar conjuntament les properes festes. Estigueu segurs que ens en sortirem!

Cordialment, l’equip de govern de l’Ajuntament de Cabra del Camp.